Transforming environmental engagement: Scrutinising the digital-environment nexus in Indonesia
Independent Research Fund Denmark
Københavns Universitet
Miljøødelæggelser i Indonesien forårsaget af plantage- og minedrift i stor skala har en katastrofal indvirkning på menneskers levebrød i nærområdet, men også i verden som helhed, da ødelæggelserne truer de globale økosystemers skrøbelige balancer. Her er digitale medier, som har spredt sig hurtigt i Indonesien, blevet afgørende for at kunne øge bevidstheden om sådanne miljøspørgsmål. Vi har dog stadig en meget begrænset viden om, hvordan medieaktiviteten fører til mere bæredygtig adfærd hos mediebrugere. Dette etnografiske projekt ’Transforming environmental engagement: scrutinising the digital-environment nexus in Indonesia’ søger at lukke dette videnshul gennem tre analytiske spor formuleret i spørgsmålene: 1) Hvordan bliver miljøspørgsmål skildret i onlinenyheder og sociale medier (italesættelse/’framing’)? 2) Hvordan bliver medier brugt til at mobilisere befolkningen mod miljøødelæggelser (aktivisme)? 3) Hvordan påvirker italesættelsen og aktivismen mediebrugernes miljøpraksis (rutiner)? Samlet sigter projektet altså mod at udvikle en bred forståelse af, hvilket forandringspotentiale forbindelserne mellem miljøudfordringerne og de digitale medier (the digital-environment nexus) rummer i forhold til at skabe større miljømæssig bæredygtighed.
Research Projects (Max 10 MDKK) / DFF-Forskningsprojekt1 - Grøn omstilling/forskning / grant